|  |  |
| --- | --- |
| Numri i lëndës: | 2023:221637 |
| Datë: | 22.02.2024 |
| Numri i dokumentit: | 05359070 |

**P.nr.3345/23**

**NË EMËR TË POPULLIT**

**GJYKATA THEMELORE NË PRISHTINË - DEPARTAMENTI I PËRGJITHSHËM, DIVIZIONI PENAL,** gjyqtarja e vetme gjykuese Anita Krasniqi Prenaj, me sekretaren juridike Fexhrie Tashevci, në lëndën penale kundër të akuzuarit R. G. , për shkak të veprës penale- vjedhje e shërbimeve nga neni 314 par 6 lidhur me par 1 të KPRK-së, duke vendosur lidhur me kërkesën e Prokurorisë Themelore në Prishtinë PP/II.nr.5364/23 të dt. 16.10.2023, për dhënien e urdhrit ndëshkimor më datë 20.02.2024, mori këtë:

**A K T GJ Y K I M**

**PRANOHET** kërkesa e Prokurorisë Themelore në Prishtinë **-** Departamenti i Përgjithshëm, PP/II.nr 5364/23 të dt. 16.10.2023., gjykata jep këtë:

**URDHËR NDËSHKIMOR**

**I akuzuari:**

**R. G.**,nga babai R. , i lindur me dt. ... jeton në fshatin H... Rr. “S. G.” pn , me numër personal ..., shqiptar - Shtetas i Republikës së Kosovës.

**ËSHTË FAJTOR**

**Sepse:**

Prej dt. Së pavërtetuar e deri më dt. 19.052023 në H... në shtëpinë e tij i pandehuri me qëllim që veti ti sjell përfitim pasuror të kundërligjshëm ka vjedhur energjinë elektrike duke e marr dhe shfrytëzuar pa autorizim nga KEDS si furnizues i autorizuar, në atë mënyrë që në njësorin elektrik nr 32591505 ka bërë kyçje direkte në rrjetin elektrik jashtë pikës matëse të njësorit me këtë të dëmtares Kompanisë Kosovare për Distribuin dhe Furnizim me Energji elektrike KEDS Sh.a- distrikti në Prishtinë i ka shkaktuar dëm në vlerë prej 158.05€.

**Me këtë ka kryer veprën penale vjedhje e shërbimeve nga neni 314 par 6 lidhur me par 1 të KPRK-së,**

Andaj gjykata-konform dispozitave të neneve 4, 38, 43, 69 të KPRK-së, si dhe nenit 364 e 495 të KPPRK-së, i shqipton:

**DËNIM ME GJOBË**

I akuzuari **R. G.** dënohet me gjobë në shumë prej 200 **€ (dyqind euro)**, të cilin mund ta paguaj me dy (2) këste, në afatin ligjor nga dita e plotfuqishmërisë së këtij aktgjykimi.

Nëse personi i dënuar nuk dëshiron ose nuk mund të paguaj gjobën, gjykata do t’ia zëvendësoj dënimin me gjobë në dënim me burgim, duke ia llogaritur 1 (një) ditë burgim, me 20 € të gjobës.

Obligohet që të paguaj shpenzimet e procedurës penale dhe atë në emër të paushallit gjyqësor shumën prej 30 €, dhe në emër të kompensimit të viktimave të krimit shumën prej 20 €, të gjitha në afat prej 15 ditësh nga dita e plotfuqishmërisë së këtij aktgjykimi.

Pala e dëmtuar, për realizimin e kërkesës pasurore-juridike udhëzohet në kontest të rregullt civil.

**A r s y e t i m**

Prokuroria Themelore në Prishtinë **-** Departamenti i përgjithshëm, ka paraqitur aktakuzën, PP/II.nr 5364/23 të dt. 16.10.2023, kundër të pandehurit **R. G.** për shkak të veprës penale –vjedhje e shërbimeve nga neni 314 par 6 lidhur me par 1 të KPRK-së

Gjyqtarja e çështjes me rastin e shqyrtimit paraprak të çështjes, konform nenit 493 të KPPK-së, gjeti se janë plotësuar kushtet nga neni 495 të KPPK-së, dhe pranoi kërkesën për dhënien e urdhrit ndëshkimor si në dispozitiv të këtij aktgjykimi.

Kjo gjykatë konsideron se nga provat e bashkangjitura në shkresat e lëndës, siç janë: procesverbali me nr. 2076379 i dt. 19.05.23,njësia e korrigjimeve dhe rikthimit të humbjes me nr, 11888ID e rastit 476917 dt 22.05.23 fatura me nr. DPRHP2336536 e dt. 22.05.2023 si dhe shkresat e tjera të lëndës, vërtetohet se ekziston dyshimi i bazuar mirë se i akuzuari e ka kryer veprën penale për të cilën akuzohet.

Vendimi mbi shpenzimet e procedurës penale për paushallin gjyqësor u morë në kuptim të nenit 449 par. 1 dhe par. 2 pika 2.6 të KPPK-së.

Vendimi mbi obligimin e të akuzuarit që t’i paguajë shpenzimet në emër të viktimave u morë konform nenit 39 par.3 pika 3.1 të Ligjit për kompensimin e viktimave të krimit.

Vendimi mbi udhëzimin e palës së dëmtuar për realizimin e kërkesës pasurore juridike në kontest civil është marrë në bazë të nenit 462 par. 2 të KPPK-së.

Nga sa u tha më lartë në bazë të neneve 364 dhe 495 të KPPK, u vendos si në dispozitiv të këtij aktgjykimi.

**GJYKATA THEMELORE NË PRISHTINË**

**P.nr.3345/23 të dt. 20.02.2024**

***Sekretarja juridike Gjyqtaja e çështjes***

***Fexhrie Tashevci Anita Krasniqi Prenaj***

**KËSHILLA JURIDIKE:**

Kundër këtij aktgjykimi – urdhri ndëshkimor, i pandehuri apo mbrojtësi i tij mund të paraqesin kundërshtim në afatin prej 8 ditësh, nga dita e pranimit të tij, në këtë gjykatë.